ઉપરાંત ચોમાસાની શરૂઆત હોવાથી લગભગ રાજ્યમાં સર્વત્ર છૂટાછવાયો વરસાદ પડવાની શક્યતા પણ તેમણે જણાવી હતી. વરસાદી પરિસ્થિતિને ધ્યાનમાં રાખી તંત્ર દ્વારા એન.ડી.આર.એફ.ની ૧૩ ટીમોને આગોતરા પગલાં તરીકે અમદાવાદ, ગાંધીનગર, જૂનાગઢ, અમરેલી, સુરેન્દ્રનગર, પાટણ, સુરત, તાપી, સાબરકાંઠા, છોટાઉદેપુર, ખેડા, વડોદરા અને વલસાડમાં પહેલેથી જ તૈનાત કરવામાં આવી છે અને તમામ ટીમોને સાબદા રહેવા પણ ખાસ સૂચના જારી કરાયેલી છે.